Norsk Permakulturforening

Pizzaovn byggekurs
2021-06-04 08:00 - 2021-06-06 17:00 (Europe/Oslo)
På den økologiske gården Hokholt på Nesodden kan du lære å bygge din egen pizzaovn, med kun naturlige materialer som leire, sand og jord, uten tunge maskiner og med lave kostnader!
Vi bygger pizzaovnen fra start til ferdig under kurset, og alle kursdeltagere får utforske alle steg av prosessen. Ovnen fungerer utmerket til brødbaking og ovnsbakte retter også!
Adresse: Hokholt Gård, Fundingrudveien 150, 1459 Nesodden.
Vi vil selvsagt tilpasse kurset etter gjeldende korona-tiltak, og foreløpig ser det ut til at det går mot lettelser og greiere forhold.
Kursdeltagelse
Kurset koster 2200 kr for folk i lønnet arbeid, og 1800 kr for andre, inkludert mat under alle dagene!
Ta med eget telt eller bruk sovesalen på låven.
Påmelding og spørsmål sendes til kursholder Knut Hjelleset:
knut.hj@gmail.com / Tel: 922 84 582 .
Kurset kan også finnes på Facebook under tittelen “Pizzaovn byggekurs”
Bålfest hver kveld og mange nye venner venter på deg!
Ta kontakt for program!

Det kan bli badetur eller lignende i dette tidsrommet, åpent for alle.

Deltagere kan henge rundt på gården og pakke sammen i ro og mak, men programmet er over etter dette, og vi ønsker alle vel hjem!
Overnatting: Sovemulighetene er enten eget telt eller køyeseng i sovesal med en del andre. Ta med laken og sovepose/dyne. Det er dessverre ikke felles toaletter og dusj på gården, så vi må belage oss på felles badeturer.
Hele kurset er et familievennlig arrangement. Vi åpner for drikke av alle slag på kvelden, men oppfordrer til å holde det litt sømmelig under leggetid for barn. Etter dette håper vi det blir sang og dans og samtaler med nye venner og prat om ovner, naturlige byggematerialer og alt mulig annet!

Pakkeliste
– Viktig: TA MED EGNE TALERKER, KOPPER, GLASS OG BESTIKK. Vi har matansvarlig, men alle må
ta oppvasken sin selv! Merk dine egne ting med fryseteip og navn og ta med!
– Arbeidstøy, tilpasses værmeldingen!
– Gode arbeidsko
– I tilfelle regn, ta med regntøy!
– Ta gjerne med telt og madrass/ liggeunderlag også, greit med fleksible muligheter!
– Skrivesaker, fotoapparat
– Verktøy trengs ikke medbringes
– Badetøy, solkrem, plaster, myggmiddel (særlig hvis du har noe som funker) og annet sånt.
– Godt humør og gjerne instrumenter for hygge kveldstid!
Noen regler for kursdagene
– Vi har etablerer en egen byggesone rundt byggeplassen for ovnen, innenfor her skal barn ikke leke rundt. Vi kan invitere barna inn for å delta i spesifikke situasjoner.
– Alkohol er tillatt og det vil bli en del av livet rundt bålplassen, men ikke før kvelden har kommet og ikke rene fylleslag. Normal folkeskikk er gjeldende.
– Vi er gjester på en gård, og dette må respekteres! Ingen skal selv håndtere dyrene som bor på gården – dette er helt udiskutabelt.
– Alle skal få prøve forskjellige deler av byggingen, så det er viktig at vi deler på arbeidet – selv om det kan skape litt kunstige avbrekk. Husk at det er et kurs, med læring i fokus.
– Har du klager, innspill eller annet, så ta det med oss som arrangerer kurset direkte. Vi er ikke proffe kursholdere og må be om en viss tålmodighet, men det meste burde kunne løses. (Er du totalt misfornøyd kan du alltids få pengene tilbake.)
– Enhver er ansvarlig for egen sikkerhet og at en ikke tar på seg arbeidsoppgaver eller utfører noe som en ikke er komfortabel med! Ta vare på deg selv, vær ærlig på hva du vil eller ikke. Dette gjelder særlig de med trøbbel i ryggen!
For øvrig, og aller viktigst: smil og vær glad og kos deg – du er på kurs i ovnsbygging med likesinnede mennesker!

Veibeskrivelse

Adressen er Hokholt Gård, Fundingrudveien 150, 1459 Nesodden.
Med kollektivtrafikk
Fra Oslo tar du båt B10 mot Nesodden fra Aker brygge. Båtturen tar ca. en halv time, når det er fint vær er det herlig å sitte ute! Når du ankommer brygga på Nesodden tar du buss 560 mot Hasle. Sjekk med bussjåføren om bussen går til Hasle, og om dette er den kjappeste bussen å ta. Greit å sjekke for sikkerhets skyld. Når du omsider ankommer bussholdeplassen på Hasle har du ca. en 25 minutters lang gåtur igjen langs landlige veier. Ring oss på 922 84 582, så henter vi deg med bil! Om du vil spasere, er dette beskrivelsen: Veien heter Fundingrudveien, den følger du en kilometer mot vest, til du kommer til et skilt hvor det står Hokholt Gård – da er du fremme!
Med bil
Følg E6 mot Tusenfryd fra Oslo. Når du har kjørt forbi Tusenfryd tar du av mot Vinterbro senteret og Nesoddtangen. Videre kjører du forbi Vinterbro og til Nesset Marina. Hvis du kommer sørfra, ta avkjøring mot Drøbak/Nesodden og følg skilt mot Nesodden. For begge retninger, følg skiltingen mot Nesodden/ Nesoddtangen, helt til du kjører forbi kommuneskiltet til Nesodden kommune nede i en liten dump. Du har da kjørt forbi Dal skole, og et bilverksted på høyreside. Når du kjører videre gjennom dumpa ligger Hasle ridesenter på venstre side. I førstkommende veikryss tar du av til venstre, mot Svestad 4. Veien heter Fundingrudveien, den holder du en kilometer, til du ser et skilt med Hokholt Gård, sving inn mot venstre og du er fremme.
Ring på 922 84 582 (Knut)) om det blir problemer. Vi ser frem til å møte dere alle!
Det er lov å tulle med byggematerialene når det er leire, halm og sand!

Bruk av ville vekster i husholdningen
2021-05-29 11:00 - 15:00
Kursleder: Hanne Engebret
Velkommen til kurs i bruk av ville vekster i mat og husholdning!
Dette er et kurs for deg som ønsker grunnleggende kunnskap om hvordan du bedre kan nytte plantene vi har rundt oss i husholdningen. Mange av plantene i naturen er svært næringsrike og anvendelige som mat. Noen egner seg godt til å lage nydelig saft, pestoer, supper, noen gir lindrende virkning i salver og kremer mens andre kan egne seg til å lage tråd og garn. Vi tar en tur rundt i nærområdet og finner spiselige planter. Vi skal lære hvordan den enkelte plante kan brukes, og kanskje får vi samlet inn nok planter til å lage en suppe eller pesto, og hvis vi får tid skal vi se på hvordan vi kan lage en enkel salve. Gleden over å plukke ingrediensene til sin egen mat i skogkanten, i nærområdet der man bor gir en helt spesiell glede og tilfredshet som mange av oss har glemt. Selv vi som bor i by har denne muligheten, vi må bare lære oss kunnskapen om plukking og sanking igjen.
Påmelding: Klikk her for påmelding!

Ville Vekster vandring
2021-05-23 00:00
Det blir kurs i sanking og bruk av ville vekster i mat og husholdning den 23. mai!
Overalt rundt oss vokser det ville planter som er gode, sunne og spiselige.
Visste du for eksempel at brennesle og løvetann som er to av de ugressene mange helst vil bli kvitt i hagen sin er fulle av næring?
For mer informasjon om kurset og påmelding se her:

Permakultur i kjøkkenhage (Online- gratis -på spansk)
2021-05-22 15:00 - 19:00
Sletta Permakultur tilbyr et gratis online kurs på spansk i permakultur i kjøkkenhage.Kursleder: Julio Perez (Permakultur diplomholder)
Kursdatoer:
Lørdag 22 mai 2021 kl 15.00 til 19.00 (CEST)
29 mai – 12 juni og 19 juni 2021.
Pris: gratis

PDC
2021-05-11 00:00 - 2021-05-13 23:59
Kursledere: Frederica Miller og Marianne Leisner og Helena von Bothmer
Det kreves deltagelse på 4 helger til sammen for å fullføre kurset.
Det blir flere helger i 2022.
Info og påmelding: frederica@gaiaarkitekter.no
Datoer:
11.-13. mai 2022 (samling nr 4- Kosters Trädgård)
Permakulturkurs program!

PDC Dharma Mountain (Fullt)
2021-05-10 00:00 - 2021-05-15 23:59
Permaculture Design Certificate (PDC)
Obs: Kurset er fullt!
This PDC will be held in english.
Click the following link to see the flyer for more information and booking!
PDC Dharma Mountain (English)
Place: Dharma Mountain, Vassfaret
Teacher: Jan Bang
The course will be held over 2 gatherings in 2021:
Part 1 • 10. – 15. mai
Part 2 • 14. – 19. juni
Price: 11.900,- incl meals

Booking: dharmamountain.com

Hva andre har sagt om Permakultur Design Kurs ledet av Jan Bang
​“Det er en glede å være med på kurset. Jeg er allerede i gang med utviklingen av design oppgaven og det er fantastisk å se hvordan ting forandrer seg hver dag og det som plutselig dukker opp etter observasjonsperioder, refleksjoner, la ting hvile, heve og endre… Designet påvirker alle de forskjellige aspektene som pågår i livet for tiden og da blir permakultur et organisk livstil. Kurset “was meant to be”- Irene Dominguez, Trondheim, høsten 2017.
“Jeg vil gjerne takke dere alle for en fantastisk fin reise gjennom permakulturverdenen som vi har vært på i sammen, og for alt jeg har lært av dere om både permakultur og mye annet. Jeg har fått mye ut av det gode fellesskapet som etter hvert ble samskapt og det vi alle har bidratt med i så måte. Og så vil jeg spesielt takke Jan og Trude for den fine faglige og praktiske tilretteleggingen av kurset.”- Tron Løvdal, våren 2016

”Lærerikt frå innerst til ytterst. Etter 5 helger med påfyll av kunnskap om Permakultur Design ser eg at me beveger oss mot ein kvardag der eit bærekraftig levesett er mulig. Eg har fått knaggar til å henge kunnskapen på, verktøy til å bruke i dei fleste situasjoner. Det har vært en reise i refleksjon og ei rusking i gamle tankemønster. Me har sosial kapital, alt ordnar seg med den materielle og me manglar ikkje kreativ intellektuell kapital. Me er rike.”- Unni Leknesund, 2014 i Hardanger.
“Jeg opplevde Jan som en kunnskapsrik, raus og inkluderende lærer.”– Torgeir Noren:
”Jeg er svært takknemlig og glad for at jeg fikk delta på Permakultur Design kurset i den vakre Fykse-bygden i Hardanger vinter/vår 2014. Det var på alle måter et lærerikt og matnyttig kurs. Ikke minst var det hyggelig og inspirerende å treffe andre likesinnede og kunnskapshungrige deltagere fra ulike kanter av landet. Foruten Jan Bangs fremragende forelesninger, framført på en humoristisk og levende måte med innslag av små artige anekdoter, satte jeg og stor pris på vårt hjertevarme og gjestfrie vertskap og kursholdere på Alvastien Telste. Helgesamlinger fungerte greit- med tid til å fordøye inntrykke og jobbe med oppgaveskriv underveis, samt veksling mellom foredrag inne, utendørs visninger i skoghage og nærområder, og praktiske gruppeoppgaver og øvelser. Den nyervervede kunnskap og entusiasme for permakultur som blant annet et nyttig planleggingsverktøy tar jeg nå med i mitt videre engasjement for etablering av Vestlandets første økolandsby.”– May Lise 2014, Hardanger.
”For meg var Permakultur bare et generelt begrep helt frem til jeg tok PDC kurset i fjor sommer med Jan Bang som Lærer. Nå er Permakultur en levemåte og en levestil for meg. Kurset fikk meg til å innse og lære en hel del om meg selv, og at jeg i likhet med alle andre kan inkludere Permakultur i mange flere aspekter i livet, enn bare enda en måte å dyrke min egen mat på. Kurset var noe av det mest spennende og givende jeg har gjort og jeg vil absolutt anbefale det til alle som ønsker å få et litt mer helhetlig perspektiv på livet :)” – Danielle Maria Somer, PDC sommeren 2014, Bærum.
“Jeg opplevde endelig et kurs, som i kombinasjon av teori og praksis, ga meg mange gode ideer og inspirasjon for fremtiden. I løpet av kurset stiftet jeg mange nye bekjentskaper og vokste som menneske, både intellektuelt og åndelig.”- Marlene Imre: PDC sommeren 2014, Bærum.
“For meg var kurset en øyeåpner i forhold til permakultur. Jeg trodde jeg visste hva det var, men i løpet av kurset oppdaget jeg at det er mye mer omfattende og anvendelig enn jeg hadde trodd. Fokuset mitt var på dyrking og hagebruk før kurset, men nå ser jeg hvordan det kan brukes til alt, overalt. Det har vært og er til stor inspirasjon i mitt engasjement i Bærekraftige liv Løvstakken og til å planlegge fremtiden og livet generelt. Kurset har gitt meg mye kunnskap, ny bevissthet og mange nye venner. Jeg er veldig glad for at jeg tok kurset! “- Eivind Dale, PDC våren 2014, Hardanger.
​“Kurset var bare heeeelt vidunderlig! Du er en meget dyktig pedagog som lærte meg mye, jeg som ikke er skoleflink eller glad å sitte og studere i det hele tatt! Takk for alt du gjorde for oss, de var fantastiske lærerike dager på mange plan, med masse nytt og nyttig som jeg skal bruke resten av livet.” – Margaret Andersen PDC Trondheim, høsten 2017.

Permakultur og matkunnskap
2021-05-09 09:30 - 18:00
Permakultur-mester Jan Bang og forfatter og kursholder Gry Hammer har laget to dagsseminar som de gleder seg stort til å utføre for engasjerte kursdeltakere. Tema for begge seminar er permakultur og matkunnskap og du vil få en vid forståelse for hva permakultur er og hvordan du selv kan anvende prinsippene bak denne regenerative livsstilen i dine omgivelser. Du vil også få kunnskap om hvordan maten er en vesentlig del av samme regenerative prinsipp. Seminarene byr på en salig blanding av teori og praksis, for vi ønsker at du skal både forstå teorien, men også sanse og høste praktisk erfaring. Fra jord til bord. Jan Bang har i en mannsalder formidlet permakultur gjennom kurs og bøker både i inn og utland og anses som en av de største ressurser på tema.
Inkludert i prisen er en nærende og kraftbasert gryte til lunsj. Gry lager i tillegg en vegansk gryte for den som ønsker det. Alt gluten og melkefritt.
Kurset er delt i to. Første del er søndag 9.mai, andre del er søndag 5.september.
Du vil ha glede og nytte av å delta på et av dagsseminarene, da de begge er nyttige, hver og især. Men det vil være aller best for deg om du kan delta på begge dagsseminarene, både mai og september, for en størst mulig helhetsforståelse. Derfor har vi også ordnet en god pris for deg som vil få med deg begge dager.
Sted: Røyseveien 138, 3530 Røyse (Gry Hammer sitt hjem), 1 time buss fra Gardermoen, 1 time buss fra Oslo (timeekspress går hver time). Si fra om du kommer langveis fra, så hjelper vi deg med å finne egnet overnatting.
PÅMELDING OG MER INFO HER:
OBS! BINDENDE PÅMELDING!
Program for dagsseminar søndag, 9. mai, 2021
09:30: Ankomst og noe å bite i.
10:00
Introduksjon av deltagere, program og logistikk.
Permakultur. Prinsipper, etikk og bakgrunn.
Tur rundt stedet, hagedesign, jord og planter.
Pause med forfriskninger.
Permakultur design øvelse.
Vi sår og planter noe i hagen, før eller etter lunsj.
13:00: Lunsj
14:00
Paradigmeskifte; å forstå hvordan jord, planter og ernæring henger sammen, både på mikro og makronivå.
Kort pause.
Fermentering av ferske hageplanter, alle får med et glass hjem til videre fermentering.
Kort pause.
Praktiske Permakulturtips for hage og mat. Hagedesign.
Veien videre.
18:00: Avslutt og avreise.
Program for dagsseminar nr. 2, søndag 5. september, 2021
09:30: Ankomst og noe å bite i.
10:00
Introduksjon av deltagere. Program og logistikk.
Permakultur. Prinsipper, etikk og bakgrunn.
Tur rundt stedet, hagedesign, jord og planter. Tidligere kursdeltakere inviteres til å dele sine erfaringer siden sist.
Permakultur design øvelse.
Pause med forfriskninger.
Vi høster fra hagen.
13:00: Lunsj
14:00
Mat og kroppen i lys av naturens naturlige syklus, ånd og materie.
Fermentering av ferske urter og hageplanter, konservere ved hjelp av fermentering, tørking, sylting og salting. Teori og demo-workshop. Alle får med seg noe hjem.
Pause med forfriskninger.
Praktiske Permakultur tips for hage og mat.
Veien videre, hva tar vi med oss, evaluering.
18 00: Avslutt og avreise.

PDC Nesodden og Koster
2021-05-05 00:00 - 2021-05-08 23:59
Permaculture Design Certificate (PDC)
Kursledere: Frederica Miller og Marianne Leisner, sammen med Helena von Bothmer holder tre helger.
Det kreves deltagelse på 4 helger til sammen for å fullføre kurset.
Helg 1 Onsdag 5. til lørdag 8. mai
Helg 2 Onsdag 1. til lørdag 4. september
Helg 3 Onsdag 27. til lørdag 30. oktober
Det blir flere helger i 2022.
Info og påmelding: epost: frederica@gaiaarkitekter.no
KLIKK HER FOR MER INFO OG KURSPROGRAM!

Dyrkekurs
2021-05-04 18:00
Kursleder: Hanne Engebret
Ønsker du deg en liten kjøkkenhage, men vet ikke helt hvor du skal starte, hva slags jord du skal bruke og hvilke grønnsaker som passer å dyrke?
Da er dette kurset perfekt for deg!
Kurset vil foregå ute i Oldtidshagen Parsellhage på Hauketo/Øvre Prinsdal. Vi skal snakke om planlegging, levende jord, kompost, gjødsling og vi skal så frø i potter vi lager selv. Vi vil også se på noe av dette i praksis, slik det blir gjort i noen av parsellene på stedet. Hvis det har blitt varmt nok i været vil vi kanskje plante litt også. Det å dyrke litt selv til egen husholdning gir en helt spesiell glede. Alle kan dyrke, selv med liten plass. Det er nesten bare fantasien som setter grenser. Vi skal på kurset fokusere på gleden i å dyrke selv, at alle kan få det til, og at vi i mest mulig grad bruker de ressursene vi har rundt oss i vårt eget nærmiljø.
Påmelding: Klikk her for påmelding!

Frøkurs for nordiske forhold (online)
2021-04-22 18:00 - 19:30
Påmelding:https://zubarus.com/signup.php?eventId=3202
Andrew McMillion av KVANN-Kunnskap og Vern av Nytteplanter i Norge holder kurs om de viktigste faktorene å tenke på for de som skal spare frø i Norden. Her blir det mye vakkert og inspirerende om alle de plantene som det går an å spare frø av og som KVANN deler blant medlemmene.
Har du lyst til å bli en del av et mer bærekraftig mat system og bli med i en verdensomspennende bevegelse for matsikkerhet ved å spare frø som tilpasser seg lokale forhold, så er dette kurset for deg!
Pris: 50,-
-Gratis for medlemmer i Norsk Permakulturforening

Anlegging av kjøkkenhage
2021-04-17 11:00 - 14:00
Kursleder: Ylva Linnestad
Pris kr. 350,-
Påmelding: KLIKK HER FOR PÅMELDING
PÅMELDINGSFRIST: 12. april
Begrenset plasser
Om du har spørsmålkontakt: ylva.linnestad@gmail.com
OM KURSHOLDER:
Ylva har en PDC i permakulturdesign og har studier i økologisk skolehage og bærekraftig undervisning fra NMBU. Hun holder kurs i hage og ville vekster, både privat og for skoler. I tillegg driver hun Brisingamen sjamanskole sammen med Renate Elida Haug.
Veibeskrivelse (GPS finner ikke frem, skriv inn Garder kirke)
Om du kommer fra Vestby:
Ca. 30 meter før du kommer til kirken går Laaskenveien inn til venstre, den er merket med hvitt skilt hvor det står “Til Laaskenveien”. Kjør inn her og fortsett rett frem til du kommer til et skilt hvor det står Hesstvedt/Grønlia. Her holder du til høyre. Fortsett innover i skogen til du kommer over en liten elv og tar til venstre. Fortsett innover til du kommer mellom to hytter og opp en bratt bakke. Der ligger huset på høyre hånd.

Medlemstreff online (Permakultur og natur- & klimakrise)
2021-04-07 19:00 - 20:30
Det første i en serie med medlemstreff – første onsdag annenhver måned!
Hvilken rolle spiller permakultur i å løse natur- og klimakrisen? Hva slags potensialet ligger i permakultur? Hvordan kan vi bruke designverktøyet på en praktisk måte?
Gjestene som inspirerer til diskusjon:
Frederica Miller (Permakultur diplomholder/Gaia arkitektur)
Marte Rostvåg Ulltveit-Moe (MDG Kristiansand, forrige leder Naturvernforbundet Kristiansand)
Fasilitator: Andrew McMillion (KVANN)
Det blir fokus på forskjellige temaer hver treff – permakultur i hagen, karbonlagring, permakultur og familien osv. Den første time blir det innlegg, diskusjon og grupper. Den siste halvtime, har du muligheten å gi innspill til aktivitet og fremtidige temaer!
Bli kjent med andre medlemmer, få inspirasjon, delta i diskusjon og gi innspill!

Påmelding: https://zubarus.com/signup.php?eventId=3131
Har du kunnskap om et tema og vil bli involvert? Ta kontakt!
info@permakultur.no

Skoghage på 1-2-3! (online program)
2021-04-05 00:00 - 2021-04-26 23:59
Digitalt kurs over 4 uker med en modul per uke.
Drømmer du om å designe en hage som bugner med frukt, nøtter og grønnsaker, men vet ikke hvor du skal begynne? Er du bekymret for naturødeleggelse og klimaendringer og ønsker å gjøre noe for å skape balanse? En skoghage er et eldgammelt system som etterligner naturen, med 3-dimensjonelt planting av trær, busker og stauder i flere lag og polykulturer som blir selvopprettholdende, regenerativt, lavt vedlikehold og øker biodiversitet! Metoden kan brukes enten du har en liten hageflekk eller en gård!
Kurset er for deg som vil lage eget skoghagedesign og bli bedre kjent med permakultur som designverktøy. Kurset tar deg steg for steg gjennom designprosessen, med bruk av permakulturverktøy, skoghagemetoden og øvelser for å “tune inn” til naturen som læremester.
Kursleder: Jen McConachie jobber som skoghagedesigner og rådgiver hos Efferus, holder Permakultur Design Certificate (PDC) og tar permakultur diplom i site design og utdanning, med fokus på skoghage. Hun er en erfaren og begeistret kursholder.
Kurset inkluderer:
-Bruk av designprinsipper og permakultur
-Hvordan lage kart og utvikle din designstil
-Valg av trær, busker og planter som trives i din sone
-Hvordan sette sammen plantene, sånn at naturen gjøre jobben
-Nitrogenfiksering, jorddekking, vindbryting, planteavstand og plassering
-Naturen som læremester: dyp observasjon og tilstedeværelse for å “tune inn” til naturen.
-Soppdyrking
-Lese landskap
-Medlemskap i en facebookgruppe som deler erfaringer, spørsmål og støtte
-PDF tilhørende hver modul med hovedpunktene, bilder og øvelser
-Inspirasjon, ressurser, linker og bokliste
-Live online samling for spørsmål og diskusjon
-Live bonusmøte med deling av designskisser
Modulene varer 1-1.5 timer per uke over 4 uker og blir tilgjengelig hver mandag. Kursmodulene er opptak av live presentasjoner og kan brukes i egen tid. Deltagere har også tilgang til disse også etter kursprogrammet er ferdig. Du bruker så mye tid du ønsker i løpet av uken å følge opp ditt design. Medlemskap i en lukket facebookgruppe gir deg muligheten til å stille spørsmål til kurslederen, danne nettverk med andre skoghageentusiaster rundt i Norge, dele bilder, ha diskusjon og få tips og støtte mens du jobber med ditt design! Målet med kurset er at du har kunnskap nok til å lage ditt eget skoghagedesign! Kurset inkluderer en live samling med kurslederen pluss et bonusmøte med deling av noe deltager designskisser etter at programmet er ferdig!
Alle praktiske detaljer sendes ut nærmere kursdatoen.
Kurspris:
Student/Honnør: 1300,-
Early-bird: (innen 1 mars.) 1600,-
Standard: 2000,-
Påmelding: klikk her for å melde deg på!
frist 22.mars. Påmelding er bindende.
Spørsmål? Kontakt: jennifer@efferus.no

Grønnsaksdyrking og permakultur i hagen – for nybegynnere! (Online)
2021-03-31 18:00 - 19:30
med Hanne Engebret (Drabantbybruket)

Dato: onsdag 31 mars 2021, 18:00 -19:30

Har du lyst til å dyrke dine egne grønnsaker, men er usikker på hvor du skal starte?
På dette introkurset skal Hanne fra Drabantbybruket veilede deg gjennom de første stegene til å kunne dyrke egen mat. Vi skal snakke om jord, kompost, frø og mye mer. Vi skal også snakke om hvordan du kan starte opp å dyrke økologisk i din egen hage ved å bruke permakulturprinsipper. Permakultur er et begrep som rommer mye på mange plan. Dette kurset er for deg som ikke har dyrket altfor mye tidligere, som har hørt om permakultur og er nysgjerrig på hvordan permakulturprinsippene kan bli brukt konkret i egen hage.

Priser:
Medlem Norsk Permakulturforening Kr 0,-
Ikke-medlem Kr 200,-
Påmelding: https://zubarus.com/signup.php?eventId=3244

Ville vekster ONLINE kurs 2021 (over 12 uker)
2021-03-29 00:00
Har du lyst til å lære om ville vekster på en helhetlig måte, men vet ikke helt hvor du skal begynne?Kurset starter 29. mars. For mer informasjon og påmelding se her:

Hva er Permakultur Design Certificate (PDC)? (Online treff)
2021-03-25 18:00 - 19:00
Er du nysgjerrig på Permakultur Design Grunnkurs?
Lurer du på hva PDC- Permakultur Design Certificate er og om det er noe for deg?
Permakultur diplomholdere og PDC lærere Jan Bang, Marianne Leisner og Frederica Miller møtes for å svare på dine spørsmål og forteller oss mer om hva en PDC inneholder, hvordan er det på kurs og hva får man ut av det!
Påmelding: Klikk her for påmelding!
Gratis deltakelse.
Velkommen til medlemmer og ikke-medlemmer!

Ville veksters verden- en introduksjon (online)
2021-03-24 18:00 - 19:30
Ville veksters verden- en introduksjon
Gratis for medlemmer i Norsk Permakulturforening

Kursleder: Ylva Linnestad
For Ylva er ingenting morsommere eller mer givende enn å gå ut i naturen og sanke det hun skal spise. Det gir en utrolig stor glede, og nå vil hun dele gleden med andre.

Under foredraget vil du få en praktisk innføring i hvor og hvordan du kan sanke på en holdbar og god måte. Det vil bli presentert noen sanketips og triks som gjør at du kan føle deg sikrere når du skal ut å sanke. Vi vil gå inn på noen planter spesielt som vi snakker mer om, og du vil få oppskrift på en rensende vår-te for helsa!

Vi kommer også innom noen alternative måter å bli kjent med plantene på, og snakker om hvordan oppmerksomhet og tilstedeværelse i det arbeidet vi gjør med plantene, og selvfølgelig med maten vi lager av dem, kan bli en viktig og gledelig del av hverdagen. Om vi virkelig ønsker oss en mer holdbar måte å ferdes i verden på, så er samarbeidet med skogen, hagen og havet noe av det viktigste vi gjør. Å kunne skaffe seg noe av sin egen mat rett utenfor stuedøra er en berikelse til livet og helsa.

Pris:
Gratis for medlemmer i Norsk Permakulturforening
Ikke-medlemmer 200,-

Påmelding: Klikk her for påmelding!

Om Kursleder:
Ylva Linnestad har PDC i permakulturdesign (Permaculture Design Certificate) fra både England og Norge, og har kurs i Økologisk skolehage og bærekraftig undervisning fra NMBU. Hun holder kurs i hage og ville vekster, både privat og for skoler og barnehager. I tillegg driver hun Brisingamen sjamanskole sammen med Renate Elida Haug.

Årsmøte 2021 med gjest Looby McNamara (online)
2021-03-20 12:00 - 14:30
Årsmøte er for medlemmer i Norsk Permakulturforening.
Husk å betale kontingent for å ha stemmerett på årsmøte! Ifølge vedtektene har alle medlemmer møte-, tale- og forslagsrett og de som har vært medlemmer i minst tre måneder har stemmerett. Alle forslag til saker må være kommet inn minst to uker før møtet (6 mars). De endelige sakspapirene sendes på epost innen en uke før møtet.
Program:
kl12:00-13:00: Gjest: Looby McNamara (UK)
(forfatter: Cultural Emergence, People & Permaculture)
kl13:00-14:30: Det formelle årsmøte
Vi gleder oss til å ønske Looby McNamara velkommen som gjest!
Loobys seneste bok, Cultural Emergence deler med oss lesere et fremtidsrettet og nyskapende verktøysett for regenerering og transformasjon. Looby har undervist permakultur i nesten 20 år. I løpet av denne tiden har hun vært en pionér innen personlig og sosial permakultur. Hennes første bok People & Permaculture skrev hun med fokus på det etiske prinsippet omsorg for mennesket. Looby har i tillegg skrevet bøkene 7 Ways to Think Differently og Strands of Infinity. Hun driver Applewood Permaculture Centre i Storbritannia sammen med sin partner Chris Evans. Hun er også en av partnerne i the European Mother Nature project som jobber med å støtte mødre i deres personlige transformasjon. Looby har vært et aktivt medlem av permakulturbevegelsen og var tidligere styreleder for Permaculture Association i Storbritannia. I tillegg er hun senior diploma mentor.
For mer informasjon om Cultural Emergence, Looby sine bøker, vidoeoer, podcasts og kurs se www.cultural-emergence.com
KLIKK HER FOR Å MELDE DEG PÅ!
Sakspapirene er sendt ut på epost.
Vi gleder oss til å se deg!

Planlegging av en permakulturhage (online)
2021-02-27 11:00 - 12:30
Planlegging av en permakulturhage; i grenseskiktet mellom å planlegge og gjennomføre i prosessen fra en gressplenhage til en permakulturhage.
Vi ser på kart og elementer som skal inn og fremdriftsplan for prosessen. Skriv gjerne ut et kart av ditt sted på forhånd.
Kursleder: Marianne Leisner er permakultur diplomholder, som har siden 1987 arbeidet med å fremme permakultur som en økologisk og bærekraftig planleggingsmetode under norske forhold. Hun arbeider med å spre kunnskap om betydningen av økologiske skolehager, bl.a. gjennom videreutdanningskurs
forankret på UmB. Hun tilbyr Grønn Omsorg for psykiatrien i Tjøme kommune.
Hun er forfatter av flere viktige bøker innenfor permakultur inkl “Planlegging av den økologiske hagen”, “Villrosene- permakultur, kretsløp og økologi i hagen” og “Skolehagen. Etablering, drift og pedagogisk tilrettelegging av en skolehage.”

Påmelding: https://zubarus.com/signup.php?eventId=3126
Pris:
Gratis for medlemmer i Norsk Permakulturforening
Ikke-medlem: 200kr

Introduksjon til Permakultur (utsatt til 26. okt pga korona)
2021-02-16 09:00 - 15:30
Permakultur er bruken av økologiske prinsipper for å skape bærekraftige og produktive livsmiljøer. Permakultur er en planleggingsmetode som brukes over hele verden. De grunnleggende prinsippene er de samme, men resultatene er forskjellig avhengig av mennesker og sted. Målet er å tilfredsstille menneskers grunnleggende behov der de bor. Det gjøres med best mulig bruk av stedets lokale ressurser ved å etablere kretsløp og gode koblinger, gi muligheter for dyrking og skape sosiale fellesskap.
Frederica Miller, Helena Von Bothmer og Marianne Leisner er kursledere. De har holdt permakulturkurs sammen i 30 år og skal blant annet vise deres favorittprosjekter. Det blir foredrag, øvelser i planlegging og design.
Velkommen!
Kursledere: Marianne Leisner, Frederica Miller og Helene von Bothmer
Påmelding: Klikk her for å melde deg på kurset i oktober!

TMW Tai Chi Bevegelser for Velvære (online dropin)
2021-02-11 20:00 - 21:00, 2021-02-04 20:00 - 21:00, 2021-01-28 20:00 - 21:00, 2021-01-21 20:00 - 21:00
Gjennom TMW; Tai Chi Bevegelser for Velvære, gir vi rom til kroppens naturlige tilstedeværelse og hvile; et utgangspunkt for nærhet til deg selv, andre og naturen vi er en del av.
Helene Bøhler inviterer deg med en enkel sekvens meditative, myke og inviterende bevegelser; “Jeg oppdaget Tai Chi i 1998, og har siden fordypet meg i essensen av bevisst tilstedeværelse, flyt, og naturlig uttrykk. I over 17 år har jeg undervist Tai Chi/Chi Kung, TMW og Soul Moves; i Skottland, England og Norge; i organisasjoner, på retreats, festivaler og i private grupper, m.m. Nå ser jeg frem til å dele det med dere i permakulturforeningen! I denne tiden vi står i er jeg glad for å ha denne sekvensen som gir perspektiv og kontakt innover og utover. ”
Bli med på ukentlig drop-in online på zoom link:
https://us02web.zoom.us/j/85990834960

Dato: Torsdag 7. Januar kl 20.00 – kl 21.00, og alle torsdager ut februar.
Pris: For medlemmer i Norsk permakulturforening er dette et gratis arrangement!
For andre tar jeg imot donasjoner i den grad du har mulihget, og av valgfritt beløp, til konto 1254 06 565

Velkommen!

Arrangementet på facebook

Frøets Økologiske Funksjon (online)
2021-02-09 18:00 - 19:30
Andrew McMillion er styremedlem i KVANN og kursholder i frø reproduksjons metoder og økologiske prinsipper. Andrew vil snakke om hvorfor det er viktig for de som vil forankre seg i en sunt økologiske praksis og ikke bare forholde seg til jord og planter, men også til reproduksjon. Dette er blant annet fordi Økosystemer tilpasser seg ved å reprodusere, ikke ved å produsere. I en verden der produksjon og eksponsensielt vekst er overfokusert, trenger vi flere som tilegner seg kunnskap om reproduksjon som har en helt annen logikk. Ved å spare frø fra plantene man produserer blir man med på at plantene tilpasser seg til forholdene der man bor. Man vil også få en dypere kobling til og forståelse for hvordan okologi fungere i en intergenerasjons perspektiv.

Påmelding:
www.zubarus.com/signup.php?eventId=3123
Pris:
Gratis for medlemmer i Norsk Permakulturforening og KVANN.
Ikke-medlemmer: 200,-

Skoghagedesign (online)
2021-02-01 18:00 - 2021-02-22 20:00
Digitalt program i 4 uker med 1 modul per uke.

Drømmer du om en hage som bugner med frukt, nøtter og grønnsaker, men vet ikke hvor du skal begynne?
Er du bekymret for naturødeleggelse og klimaendringer og ønsker å gjøre noe for å skape balanse?
Har du lite til overs og ønsker en hage med lavt vedlikehold? Lengter du etter en nærmere kontakt med naturen? Kanskje du ønsker å lære å bruke permakultur designverktøy?

På kurset får du kunnskap og praktisk verktøy for å designe din egen skoghage.
Skoghagemetoden kan brukes på alt fra en liten hageflekk til en hel gård og spiller på lag med naturen!
Du møter spennende flerårige vekster som får biene til å summe; permagrønnsaker med sine nye smaker; hvordan trær, busker og stauder settes sammen sånn at naturen gjøre jobben.
Du lærer regenerative teknikker som lagrer karbon, bygger jorda og skaper levesteder for ander arter.

Kurset tar deg steg-for-steg gjennom skoghagemetoden i fire moduler, mens du lager ditt design samtidig.
Inkl. hvordan lage ditt kart, valg og plassering av trær, busker og stauder, notrigenfiksering, jorddekking, soppdyrking, naturen som læremester, permakulturdesignverktøy, etablering og vedlikehold av din skoghage.

Kurset holdes online med muligheter å danne nettverk med andre skoghageentusiaster i Norge!

Påmelding og mer info:
https://www.deltager.no/skoghagedesign_2021_01022021
Kursleder: Jen McConachie (skoghagedesigner hos Efferus, PDC)
Pris:
Student:1300,-
Early-bird (innen 31.des): 1600,-
Standard: 2000,-
Påmeldingsfrist: 31. januar 2021.
(Er kurset fullt? Ta kontakt med jennifer@efferus.no for å melde deg på en fremtidige dato!)

Tai Chi Bevegelser for Velvære (Online drop in)
2021-01-28 08:00 - 17:00
Utforske Sone 00!
Gjennom TMW; Tai Chi Bevegelser for Velvære, gir vi rom til kroppens naturlige tilstedeværelse og hvile; et utgangspunkt for nærhet til deg selv, andre og naturen vi er en del av.
Helene Bøhler inviterer deg med en enkel sekvens meditative, myke og inviterende bevegelser; “Jeg oppdaget Tai Chi i 1998, og har siden fordypet meg i essensen av bevisst tilstedeværelse, flyt, og naturlig uttrykk. I over 17 år har jeg undervist Tai Chi/Chi Kung, TMW og Soul Moves; i Skottland, England og Norge; i organisasjoner, på retreats, festivaler og i private grupper, m.m. Nå ser jeg frem til å dele det med dere i permakulturforeningen! I denne tiden vi står i er jeg glad for å ha denne sekvensen som gir perspektiv og kontakt innover og utover. ”
Bli med på ukentlig drop-in online på zoom link:
https://us02web.zoom.us/j/85990834960

Dato: Torsdag 28. Januar kl 20.00 – kl 21.00, og alle torsdager ut februar.
Pris: For medlemmer i Norsk permakulturforening er dette et gratis arrangement!
For andre tar jeg imot donasjoner i den grad du har mulighet, og av valgfritt beløp, til konto 1254 06 565

Velkommen!

TMW Tai Chi Bevegelser for Velvære (Online dropin torsdager ut februar)
2021-01-14 20:00 - 21:00
Gjennom TMW; Tai Chi Bevegelser for Velvære, gir vi rom til kroppens naturlige tilstedeværelse og hvile; et utgangspunkt for nærhet til deg selv, andre og naturen vi er en del av.
Helene Bøhler inviterer deg med en enkel sekvens meditative, myke og inviterende bevegelser; “Jeg oppdaget Tai Chi i 1998, og har siden fordypet meg i essensen av bevisst tilstedeværelse, flyt, og naturlig uttrykk. I over 17 år har jeg undervist Tai Chi/Chi Kung, TMW og Soul Moves; i Skottland, England og Norge; i organisasjoner, på retreats, festivaler og i private grupper, m.m. Nå ser jeg frem til å dele det med dere i permakulturforeningen! I denne tiden vi står i er jeg glad for å ha denne sekvensen som gir perspektiv og kontakt innover og utover. ”
Bli med på ukentlig drop-in online på zoom link:
https://us02web.zoom.us/j/85990834960

Dato: Torsdag 14. Januar kl 20.00 – kl 21.00, og alle torsdager ut februar.
Pris: For medlemmer i Norsk permakulturforening er dette et gratis arrangement!
For andre tar jeg imot donasjoner i den grad du har mulihget, og av valgfritt beløp, til konto 1254 06 565

Velkommen!

Arrangementet på facebook

TMW Tai Chi Bevegelser for Velvære (Online drop-in)
2021-01-07 20:00 - 21:00

Øko-sorg og permakultur
2020-11-19 19:00 - 20:30
“Øko-Sorg & Permakultur” – online trefftorsdag 19. november kl19.00-20.30
For å delta, klikk her for å registrere deg. Da får du din egen link til møtet.
“Økologisk sorg” brukes for å beskrive de negative følelsene knyttet til ødeleggelse av natur og klima. Det kan beskrives som en type hjemmelengsel. Det å oppleve sorg, frustrasjon, sinne, engstelse, frykt og pessimisme over artsutryddelse, tap av naturen og en trussel mot økosystemene, er naturlig. Hvordan kan vi møte disse følelsene og dyrke mot og styrke i disse tidene?
Det inviteres til et rom for diskusjon, øvelser og inspirasjon.

Gjester: Martin Reinholtz og Mari Bremnes Ese
Martin Reinholtz er fasilitator for “The Work That Reconnects” nettverket. Han har bakgrunn i organisasjonsledelse, psykologi, innovasjon, etikk og vært aktivist med Greenpeace, Ende Gelaende og Climate Justice Action i Europa. Han var med på å bygge opp Extinction Rebellion Norge, hvor han er nasjonal koordinator for Regenerativ Kultur. Gjennom aktivismen har han kjent på mentale og fysiske utfordringer, det å være ikke-voldelig i ekstreme situasjoner og klima og miljøsorgen som følger med det å se hva som skjer med vårt felles hjem. “The Work That Reconnects” har vært en stor hjelp med å igjen finne og vedlikeholde inspirasjonen, handlekraft, livsglede og kreativitet.
Mari Bremnes Ese har vært aktiv i miljøbevegelsen i ti år, blant annet som kursholder for barn og voksne. Hun jobber nå med å utvikle et mikrobruk som skal være en plattform for matproduksjon, fellesskap og formidling.

– Vi håper å se deg!
